gentaiscool/nusaparagraph_emot huggingface dataset:
Dua orang penumpang angkutan kota (angkot) 05 jurusan Tanjungsari-Cicalengka mengalami luka berat. Hal tersebut ntu yang dialami oleh para penumpang ntu setelah nekad meloncat dari angkot saat tengah melaju di depan SMAN 1 Tanjungsari, Desa Gudang, Kecamatan Tanjungsari, Kabupaten Sumedang. Keduanye orang ntu pade meloncat bukan tanpa alasan. Mereka hendak menyelamatkan dirinye mereka setelah adanye seorang perempuan yang menodongkan pisau ke arah penumpang lainnye. Menurut informasi yang diperoleh RADARSUMEDANG.ID, bahwa korban semuanye ntu adalah dari warga Cirengganis RT 01/RW 02 Desa Haurngombong, Kecamatan Pamulihan, Kabupaten Sumedang. Korban ntu bernama Rika (26) yang sedang hamil 6 bulan diagnosa mengalami pendarahan di telinga dan muntah-muntah. Sedangkan Lisna Wati (30) mengalami penurunan kesadaran luka di kepala, pendarahan di wajah. Sementara korban lainnye ntu Raka (2) mengalami luka lecet di kepala dan Idar (50) yang sempat di todong kagak loncat hanya mengalami shok. Kasus penodongan senjata tersebut, diduga dilakukan Orang Dengan Gangguan Jiwa (ODGJ). Sebelum kasus ntu terjadi, ODGJ tersebut sempat mengamuk di sekitar Jatinangor.

Emotion: fear
Sebagian orang yang memiliki zoofobia mungkin ciri-cirinye ntu bakalan berbeda dari yang laen, tergantung ntu jenis ketakutannye gimane. Beberape hewan yang kagak menakutkannye dari fisiknye pun terkadang juga salah satu yang ditakuti oleh penderita zoofobia. Ciri-ciri utama zoophobia adalah ketakutan yang intens terhadap hewan. Biasanye, tingkat ketakutan kagak sebanding dengan ancaman yang sebenernye yang ditimbulkan oleh hewan. Memiliki rasa takut yang berlebihan di sekitar hewan dapat menyebabkannye gejala fisik seperti, nyeri dada atau sesak, peningkatan denyut jantung, sakit kepala, mual atau muntah, sesak napas (dispnea), berkeringat, dan gemetar yang kagak terkendali. Pada anak-anak, ciri-ciri yang dirasakan zoofobia adalah sulit beradaptasi dengan lingkungan sekitarnye.

Emotion: fear
Jêlang akhir 2022, Indosat Ooredoo Hutchison (IOH) liwat IM3 ngasih kêjutan dêngan ngêgêlar program undian IMPoin 2022. Bêrhadiah total Rp1,7 miliar, program undian ênih digêlar sêbagè bêntuk aprèsiasi têradêp loyalitas pêlanggan sêtia IM3. Sêmuah punya kêsêmpêtan mênang bêrapah go poin nyang dipunya. Sêlama périodê 1 ampè 31 Dèsèmbêr 2022, pêlanggan bisa nukêrin tikèt undian liwat aplikasi IMPoin. Pêngumuman pêmênang bakal disêlênggarain pada 11 Januari 2023. Buat miluin program undian, pêlanggan prabayar kudu ngêgunain aplikasi myIM3 ama ngêlakuin règistrasi kê IMPoin, sêdêngkan buat pêlanggan pascabayar bakal otomatis kêdaptar kê IMPoin. Saban pêlanggan sêtia IM3 nyang miluin program undian IMPoin bêrkêsêmpêtan ngêraih hadiah utama mobil listrik Hyundai IONIQ 5 ama hadiah mênarik laènnyah. Nyok, sigrah tukêrin poinnyah!

Emotion: happy
Perasaan elu pas asal nyeletuk dan ternyata didenger banyak orang atau bahkan diketawain seisi kelas gimane? Kalo aye pas ngalamin entu, aye malu bener. Soalnye entu bener-bener celetukan asal, tapinye aye malah nyeletuk dengan suara yang volumenye kagak kekontrol sampe-sampe kedengeran sama pembicara dan semua peserta kegiatan seminar di entu ruang kelas. Aye malu bener karena aye ngelakuin tindakan konyol dengan asal nyeletuk, malu juga karena ketahuan kagak hargain pembicara di depan, malu juga karena suaranye kenceng, dan malu juga karena diketawain sama para peserta kegiatan seminar yang ade di entu ruang kelas. Bener-bener malu aye sampe detik enih karena ngelakuin kekonyolan dan jadi bahan ketawaan di kelas.

Emotion: shame
Kaga tau knapa dulu tuh kalo makan di rumah orang rasanye sedep banget. Kebeneran aye tuh dulu suka maen kan, trus die bagi-bagi makanan dan aye dibagi. Sebelomnye anak tetangga aye itu dari kali nih. Trus bawa hewan kaya kura-kura tapi tempurungnye agak lembek. Mukanye juga kaga kaya kura-kura banget lah. Trus aye tau tuh lagi disanginye trus mao dimasak katanye. Tetangga aye tuh orang islam, ya aye mah kaga ngarti makanan ape aja nyang halal atau haram. Pas mateng dibagi-bagi trus rasanye juga enak dah. Pas nyampe di rumah aye ceritain ama Nyak eh teryata hewan itu haram dimakan, ya aye ketakutan karna kan gabole makan makanan haram.

Emotion: fear
Prinsip nyang kudu dipegang ame orang-orang ntu cuman atu: idup kite jaoh lebi beharge dibanding isi dompet kite. Makanye, kalo ente ujug-ujug ditodong senjate, usahain pikirin terus prinsip ntu biar kagak salah ambil langkah. Usahain tetep besikap tenang, kagak grasak-grusuk berabe. Walopun takut, ngontrol diri emang jaoh lebi penting biar kagak ade hal nyang patal. Rase takut di mane-mane selalu bise dilawan pake kuncinye; kontrol diri. Sederhananye, sih, tarik ame buang napas nyang teratur biar jantung kagak gitu degdegan, terus otak masi bisa mikir rasional. Kalo diri ame pikiran udeh lumayan kekontrol, baru ambil keputusan kudu ngapaen begantung ame situasi nyang diadepin.

Emotion: fear
Udeh 2 kali aye ngerasa sakit nyang lumanyan parah. Pertama tuh pas SMP, pas demam berdarah lagi re-ramenye. Nah, pas ntu aye kena tuh trus kebeneram rumah sakit pada penuh. Akhirnye, aye dirawat di rumah salit nyang jauh bangetbdari rumah karna udeh lemes. Rumah sakitnye juga kaga jelas, trus dirawatnye tuh juga asal-asalan. Tapi, makin hari kok aye kaga ngerasa enakan, trombositnye malah makin turun. Trus nyang bikin aneh tuh aye kaga pernah tuh ketemu dokter. Sampe akhirnye aye udah rendah banget trombositnye, diambil darah juga udah kaga bisa trus inpusan juga udeh kaga masuk. Pas itu aye udeh pecah pembuluh darahnye.

Emotion: surprise
Sêorang psikiater bêrnama Elisabeth Kübler-Ross bêrpêndapêt bahwa saban orang ngalamin lima tahap buat ngêliwatin kêsêdihan. Kêsêdihan nyang dimaksud bêrsipat unipêrsal, têrmasup ditolak masup unipêrsitas. Tahap pêrtama adalah pênolakan, yakni kêorapêrcayaan atas suatu pêristiwa nyang têrjadi. Tahap kêdua, kêmarahan. Di marilah manusia mulè ngênyalahin diri dèwèk, orang laèn, ama Tuhan atas kêjadian nyang ngênimpanyah. Tahap kêtiga, tawar-ngênawar nyang ngêdorong manusia buat bêrandèi-andèi bakal adanyah kêsêmpêtan kêdua supaya bisa ngêmêrbaèkin kêadaan. Tahap kêêmpat, dèprèsi, nyang ngêbawa manusia kêlêlêp dalêm duka nyang lêbih dalêm. Abis ngêliwatin êmpat tahap, manusia nyoba ngênêrima kêadaan tanpa ngêlawan kênyataan nyang ada. Kêsêdihan bakal têtêp têrasa, tapi ora ada lagi amarah atau prosès tawar-ngênawar. Ênihlah tahap pênêrimaan, tahap nyang ngajarin manusia buat ikhlas.

Emotion: sad
Dari aye kecil ampe aye sekarang udeh punya anak kecil kondisi pasar di Kemiri Muka tetep kaga berubah. Pas pandemi aje orang di pasar tuh kaga ade nyang pake masker. Kaga ada nyang berubah tuh ampe sekarang letak ama joroknye tuh pasar. Dari dulu ampe sekarang aye masih jijik kalo harus dateng ke pasar ntu. Permasalahannye kaga berubah, sampah masih ada di mane-mane mangkanye kalo ujan tuh udeh pasti mampet karna gotnye udeh ketutup ama sampah nyang masih numpuk. Ngeliat kondisi kaya gitu juga orang di pasar kaga ada niat gitu buat bersihin sampahnye bareng-bareng atau gotong royong gitu bersihin sampah itukan tempat mereka jualan.

Emotion: disgusted
Di dunia medis, ludah ntu termasuk cairan tubuh yang tentunye memiliki manfaat juga tentunye. Hal ntu berarti segala sesuatu yang ada di dalam tubuh. Ketika orang tersebut sakit, maka cairan tubuhnye termasuk ludah adalah cairan infeksius alias pembawa penyakit. Yang harus disadari, air liur mengandung banyak kuman dan bakteri yang bisa bertahan dalam waktu yang lama. Beberapa virus dan bakteri juga bisa bertahan di udara selama 6 jam bahkan sampai 24 jam. Ketika ada seseorang yang punya penyakit tertentu meludah sembarangan, maka bakteri atau virus berbahaya ini bisa berpindah dari ludah menuju hidung, tenggorokan, sampai paru-paru orang yang tak sengaja menghirupnya.

Emotion: disgusted
Pernah ora êluh wayah sedang sekolah, kerja, atau berkegiatan di luar rumah, secara ora sengaja celananya tersangkut sesuatu ampè akhirnyah robek? Kalu pernah, pasti êluh panik ama jêngah. Bingung juga kudu berbuat apah, ya, kan? Ontong panik, sekarang êluh kudu mempersiapkan plester berwarna cokelat atau sejenisnya. Kalu êluh ora punya persediaan plester, êluh bisa minta tulung kêpada têmên buat membelikannya. Ora disaranin makè selotip, ya. Setelah onoh, cari bagian celana nyang robek. Tempelkan plester di bagian dalêm celana, ontong di bagian luar! Sêlêsè, dah! Cara menambal celana sobek nyang tadi adalah solusi praktis, tapi bersifat sêmêntara. Nanti kalu udah sampè di rumah, silakan dipermak di tukang jait biar ditambal dêngan rapi.

Emotion: shame
Naek gandaran yang paling enak di Jakarta itu naek kereta. Itu juga kalo di dalem kagak empet-empetan. Kadang, pas lagi empet-empetan gitu suka kagak tahan kebelet kencing. Enaknya di kereta, kita bisa turun dulu di stasiun mana aja, buat ke wesehnya biar bisa kencing. Abis itu, kita bisa lanjutin lagi, naek kereta yang di belakangnya. Waktu kerja pernah di dalem kereta udah azan magrib. Jadi, turun dulu di stasiun. Sebelom ambil wudu, masuk weseh buat kencing. Kagak kebelet banget, cuman buat jaga-jaga aja. Pas masuk ke weseh, ada aer ngegenang di bawahnya. Untung belom ampe masukin kaki. Langsung begidik geli banget liatnya. Bagusnya lagi kagak kebelet banget. Langsung mabur ke musolanya aja buat sembayang.

Emotion: disgusted
Bangkit dari keadaan yang terpuruk emang kaga semudah ntu. Dibutuhkan tekad yang kuat serta dukungan dari orang sekitar yang mampu memberikan semangat untuk tetep jalanin idup yang ade. Sungguh menyedihkan saat melihat para korban gempa di Cianjur beberapa bulan lalu. Beberapa dari mereka ada yang pade kehilangan keluarganye. Hal ntu semua tentu sangatlah menyakitkan, kaga mudah buat mereka buat nerima kenyataan yang pait ntu. Ibaratnye kalo keilangan harta benda aje masih die bisa usahain terima dengan lapang dada, tapinye kalo udeh keilangan nyawa pastinye hanya bisa ikhlas, sabar, dan berserah diri sama Allah. Apelagi kalo ngeliat anak-anak yang pade keilangan, rasanye miris banget dah.

Emotion: sad
Toni baru aje pulang sekolah. Die pun jalan kaki buat pulang ke rumahnye. Entu hari bener-bener panas. Toni jadi kagak sabar buat secepetnye sampe rumah dan segera mandi abis entu ngebadog dan minum es. Die udeh bener-bener capek seharian di sekolah apelagi sekarang panas bener cuacanye. Eh udeh lagi capeknye, pas udeh di jalan mau masuk rumahnye, ade orang sembarangan buang ludah. Toni yang masuk ke entu tikungan pun kena ludahnye entu orang. Toni jijik bener dan bahkan nyaris muntah karena kena ludah orang laen. Nyok jangan buang ludah sembarangan! Kan pasti entu orang yang nanti kena atau kagak sengaja nginjek jijik bener, apelagi ade bakterinye kan?

Emotion: disgusted
Kaya yang udeh aye sebutin tadi, kalo kite dapet rejeki lebih dari hal nyang kaga disangka-sangka lebih baik banyakan disedekahinnye. Soalnye, kalo kite nerapin itu hidup kite berkah terus dah. InsyaAllah kaga pernah ngerasa kesusahan, sekalinye dapet musibah tuh banyak ada aja nyang nolongin. Soalnye, rejeki tuh kaga cuma dalem bentuk duit. Rejeki tuh bisa dateng dari mana aja, dari kesehatan, dikelilingin orang baik juga rejei buat kite. Mangkanye jangan pernah sayang dah buat berbagi ama menolong, karna ntar pasti berbalik lagi ke kita. Kaga usah takut rejeki kite bakal berkurang, karena rejeki udeh di atur. Mangkanye selama dikasih rejeki lebih jangan dah tuh dipake buat berfoya-foya doang tapi lake juga buat sedekah.

Emotion: surprise
Elu pernah kagak, dapet penghargaan dari menangin suatu lomba? Kalo aye sih pernah, pas TK, hehe. Menjelang lomba, tentu aje aye terus-terusan berusaha buat latihan. Terus pas udeh lomba dan aye dinyatain menang serta dapet penghargaan, tentunye aye seneng bener deh! Wajar aje sih ye, aye seneng pas entu. Soalnye pas entu, aye ngerasa usaha aye buat latihan lomba kagak sia-sia, aye berhasil dapet penghargaan, aye  berhasil jadi salah satu pemenang walaupun aye pas entu paling kecil di antara peserta laennye, aye ngedapetin tujuan usaha aye yaitu menang, dan berhasil ngehadepin beragam kesulitan buat usaha latihan lomba. Intinye, entu bener-bener jadi salah satu pengalaman yang paling menyenangkan dalam hidup aye karena aye ngerasa puas, bangga, dan seneng bener deh kalo udeh berhasil dapet penghargaan!

Emotion: happy
Manusia yang hidup di dunia pasti mengetahui kalau mereka ntu hidupnye selalu berdampingan dengan makhluk halus dan hantu. Meskipun hidup berdampingan dengan hantu, tetapi kagak semua orang bisa melihat hantu secara langsung. Ada beberapa orang yang benar-benar memiliki kemampuan untuk melihat hantu, tetapi ada juga orang yang hanya bisa merasakan kehadirannye ntu hantu. Akan tetapi, sebagian orang lainnye pernah merasakan kehadiran hantu, dan melihat hantu tanpa sengaja. Seseorang yang kagak sengaja melihat hantu di suatu tempat, biasanye akan muncul ketakutan, sehingga akan berusaha untuk kabur. Hal seperti itu sangatlah wajar dan hampir semua orang akan merasa ketakutan ketika melihat hantu. Dikutip dari brainacademy.id bahwa dari hasil survei YouGov di Inggris, di tahun 2014 menyimpulkan bahwa sebesar 39% orang Inggris meyakini kalau dirumahnye terdapat makhluk halus dan 34% orang lagi berpikir bahwa hantu itu memang benar-benar ada.

Emotion: surprise
Makin hari makin aneh aja permintaan mpok aye, sekarang die nyuruh buat nyari buah kesemek. Aye sendiri aja kaga tau bentuknye gimana, ya mao kaga mao cari lagi dah di pasar. Kebeneran banget tuh ada, kata tukangnye buah kesemek tuh jarang ada, wah lagi beruntung kayanya aye. Pas nyampe di rumah aye kasih tuh ke mpok, eh dia marah karna katanye rasanya sepet. Pas aye cari tau rasa sempetnye tuh dari kulit luar nyang warnanye putih, kalo mau kaga sepet kite perem dulu tuh, selaen itu bisa juga tuh direndem aer kapur. Bener aje, pas aye ikutin cara-caranye bisa dimakan juga tuh buah nyang baru aye liat seumur-umur.

Emotion: happy
Aye pernah jijik sampe mual cuma karena badogan kotor. Badogan kotor entu bisa aje diliat dari tempatnye yang jorok make kemungkinannye entu badogannye pun kotor. Biasanye entu tempat-tempat kaki lima yang kumuh emang ade kemungkinan buat jual badogan yang kotor. Eits, tapi kagak semuanye ye. Di belakang kampusnye aye entu ade banyak bener tenda tukang badogan. Aye dan temen-temennye aye pun udeh nyobain beragam badogan dari entu tempat. Semua badogannye bersih. Minimal kagak ade kotoran terpampang jelas dah. Nah tapinye suatu waktu aye beli sushi di salah satu tenda badogan, kagak taunye entu badogan kotor. Aye pun jijik bener karena entu badogan kotor.

Emotion: disgusted
Dibolèhin sêsêorang ngêrasa ngêri dêngan dosa nyang pêrnah dilakuinnyah, bahkan diah têrmasup tanda bênêrnyah tobat sêorang hamba atau baèknyah iman nyang ada di dalêm tobatnyah. Dêngan bêgonoh, êluh bakal ngêrasa ngêri akibat dosa nyang pêrnah dilakuin karna bêrimbas ama kêjadian nyang bakal datêng. Diarêpin pêrasaan onoh ngêdorong kêpada hal nyang lêbih baèk, mangkin ngêdêkêtin dêngan Allah Swt., ama mangkin ngêmêrbanyak tobat kêpada-Nyah. Tapi, ontong ampè kêngêrian têradêp dosa malah nongolin kêputusasaan nyang berlêbih ama ngêjadiin êluh bêprasangka buruk kêpada Allah Swt. Kadar rasa ngêri nyang wajib dimilikin sêorang hamba adalah sêukuran rasa ngêri nyang bisa ngêdorong buat ngêlakuin hal-hal nyang pardu ama ngêjauhin nyang diharamin.

Emotion: fear
Ngerasain kegagalan tuh rasanye sakit banget, padahal badan ini tuh sehat cuma hati tuh kaya kosong trus sesek rasanya dada. Hidup tuh kaya udeh kerasa berat banget trus gatau gimana cara ngadepinnye. Banyak banget pikiran dikepala nyang bikin jadi was-was trus kaga tenang dalem hati ama fikiran. Ngerasa pengen sendiri karna kalo nyari jawaban ke orang lain tuh malah makin tambah emosi, bukan ape-ape cuma kaya makin bikin keruh karna kaga semua tuh ngarti rasanye jadi kite. Semua disekitar kite tuh udeh kaga menarik lagi, badan kerasa bener-bener kaga berdaya. Cuma diri sendiri aja nyang bisa bikin tenang dan aman.

Emotion: sad
Elu pernah kagak, ngerasa mau muntah saking jijiknye sama kotoran hewan kambing? Aye pernah liat kotoran hewan kambing dan entu bikin aye jijik bener sampe mau muntah karena entu kotoran. Pas menjelang Hari Raya Idul Adha, adek-adek sodaranye aye pengen ngeliat entu hewan kurban yang ade di depan masjid. Akhirnye aye pun nurutin kemauan mereka buat liat. Nah pas sampe sono, aye langsung disuguhin sama pemandangan yang bener-bener bikin aye jijik sampe mau muntah. Nah entu wajar aje katanye kalo aye sampe mau muntah. Karena salah satu penyebab orang mual dan pengen muntah entu karena nyium aroma yang kagak sedep dan nyenget. Pas entu kan aye lagi ngeliat kotoran kambing yang bener-bener kagak berhenti keluar dan baunye bener-bener parah. Wajar aje jadinye kalo aye jijik bener sama entu kotoran hewan dan bahkan ngerasa mual. Nah makanye elu kalo mau liat kambing, kudu siapin mental ye biar kagak mual dan jijik karena kotorannye bener-bener kayak kagak berhenti keluar.

Emotion: disgusted
Sêsêorang dêngan sêrangan panik ngêbutuhin pêratian mèdis, têrutama kalu têrjadi sêcara bêulang atau dampaknyah bisa ngêbahayain diri dèwèk sêrta orang laèn. Olèh sêbab onoh, sêsêorang nyang ngalamin sêrangan panik sêbaèknyah dikonsultasiin kê tênaga kêsèhatan nyang bêkompetènsi pêranti ngêdapêtin èpaluasi ama pênanganan lêbih lanjut. Ora ada cara nyang pasti pêranti nyêgah sêrangan panik, tapi wayah ngêrasain gêjala-gêjala sêrangan panik sêpêrti muka ngêmèrah, sêsêk napas, nyêri dada, rasa ênêk, nyêri kêpala, ama rasa ngêri nyang amat intèns, êluh dirèkomendasiin buat sigrah mêrèksain diri buat ngêdapêtin pêngobatan. Hal ênih kudu dilakuin pêranti ngêbantu ngêbêrêntiin sêrangan ngêjadi lêbih buruk atau nongol lêbih sêring dari sêbêlonnyah. Cara ênih cukup èpèktip pêranti ngêjaga kêsèhatan mèntal êluh.

Emotion: fear
Dari sêkian banyak undian nyang Yuna miluin, diah pêrnah mênang atu. Undian onoh diadain ama salah atu pêrusahaan motor dalêm rangka Natal taun kêmarèn. Wayah onoh ada 5 hadiah buat 5 pêmênang. Jêm tangan nyang jadi hadiah utama dêngan harga nyang lumayan mahal. Undian onoh nyuruh pêsêrta buat ngêja pantun sêsuè ama tèma dari pêrusahaannyah. Yuna bêpikir kêras ngêja pantun sêunik mungkin. Pas pêngumuman, ada nama Yuni sêbagè pêmênang utama di antara 5 pêmênang laènnyah. Rasanyah girang pisan karna diah baru pêrtama kali bisa mênang undiah sêtelah bêkali-kali nyoba. Yuna disuruh datêng kê pêrusahaan buat ngambil hadiahnyah. Girang êmên rasanyah ati diah.

Emotion: happy
Wayah nongkrong di Kawasan Cangar, Batu, Chioo malah ngêjadi saksi kêcêlakaan. Awalnyah Chioo lagi nongkrong sêmbari ngêliat indahnyah alam Kota Batu. Tapi, tanpa disangka diah malah ngêliat kêcêlakaan bêulang kali. Têpat di dêpannyah ada sêbuah jalan nyang nikung tajêm. Di têmpat onohlah diah ngêliat langsung kêcêlakaan bêulang kali. Pêrtama dialamin ama pêmontor nyang kêilangan kêsêimbangan wayah nikung. Diah ora ampè jatoh, tapi ngêja pêmontor dari arah bêlawanan ngêrèm ngêdadak ama nyêbabin pêngêndara di bêlakang nabrak ampè kêsungkur kê aspal. Sêudah pêngêndara-pêngêndara onoh ngêlanjutin pêrjalanan, ora lama Chioo ngêliat kêcêlakaan lagi baè. Montor nyang dikêndarain orang onoh kêilangan kêsêimbangan wayah nikung dan akhirnyah kêluar aspal. Dalêm atu jêm, Chioo ngêliat sêmbilan kali kêcêlakaan lalu lintas sêcara langsung.

Emotion: fear
Sekarang tuh lagi musimnye duren, Babeh seneng banget tuh karna die doyan banget duren. Selama ini tuh Babeh kalo milih duren tapi kaga pernah bener, nah akhirnye aye ajak aja deh tuh ke toko buah. Duren nyang dijual gede-gede trus baunye wangi banget. Girang banget tuh babeh dapet duren nyang kualitasnye bagus. Sebelum Babeh makan, aye selalu wanti-wanti kalo makan duren tuh ada batasnye. Babeh kan sekarang udeh gendut, nanti kalo kebanyakan makan duren bisa makin ngembang. Menurut artike dari Halodoc nyang aye baca, duren tuh kandungan kalori ama kabohidratnya tinggi. Nah 1 kg duren aja mengandung 1.500 kalori, nah itu udeh memenuhi 70% kalori sehari. Buat nyang obesitas mesti ati-ati dah, makannye jangan banyak-banyak

Emotion: happy
Dari sudut pandang mèdis, ngêludah bukan tibang masalah sosial, tapi go bêpotènsi nimbulin bahaya bagi lingkungan. Banyak pênyakit nular bisa bêpindah antêrmanusia liwat kontak dêngan pêrcikan aèr liur (droplèt) ama dahak sêpêrti wayah batuk atau bangkis. Sangking gêdényah risiko pênularan pênyakit liwat droplèt, nêgara-nêgara têrtêntu bahkan ngasih dênda nyang ora maèn-maèn bagi mêrèka nyang bêrani sêmbarangan ngêludah di têmpat umum. Pada dasarnyah aèr liur bêmanpaat bagi awak pêranti nètralin asêm nyang diproduksi baktèri di dalêm mulut. Dêngan bêgonoh, baktèri go ora bêkêmbang biak ama nyêbabin nongolnyah pênyakit mulut. Tapi, aèr liur go bisa ngêjadi pêrantara pênularan pênyakit baru. Risiko pênularannyah èmang têrmasup kêcit, tapi kuman ama baktèri nyang hadir dalêm liur bisa têtêp idup dalêm waktu lama, bahkan sêudah diludahin. Hal ênihlah nyang bisa ningkatin risiko pênularan inpèksi.

Emotion: disgusted
Biasanya  setelah orang tua meninggal dunia, seringkali kita akan teringat kembali dengan kesalahan dan dosa yang pernah kita perbuat kepada mereka. Dengan demikian tentunya kita tidak bisa meminta maaf secara langsung seperti saat mereka masih hidup. Akan tetapi ternyata ada satu cara yang bisa kita lakukan untuk menebus dosa terhadap orang tua yang telah meninggal dunia. Sebagaimana diajarkan oleh Rasulullah SAW. Dimana cara ini bahkan sangat mudah untuk dilakukan. Sehingga tidak ada lagi halangan untuk meminta maaf kepada keduanya meskipun mereka telah meninggal dunia. Lalu seperti apakah cara yang dimaksud ?, Segala kebaikan yang telah diberikan oleh kedua orang tua, tidak akan pernah bisa terbalaskan meskipun dengan seisi dunia. Sehingga berbakti kepada keduanya tidak hanya wajib dilakukan saat mereka masih hidup namun juga setelah meninggal dunia. Bila semasa hidupnya kita dapat berbakti dengan cara menyenangkan keduanya, menuruti setiap perkataannya serta berbuat baik keduanya. Maka setelah mereka meninggal dunia kita dapat berbakti kepada keduanya dengan cara mendoakan mereka. Selain itu kita juga dianjurkan untuk melakukan ziarah kubur.

Emotion: sad
ALT, doktêr spèsialis salah atu rumah sakit di Durèn Sawit, Jakarta Timur, kudu bêurusan ama polisi. Diah diamanin karna nodongin sênjata kêpada karyawan administrasi nyang ngatur pêndistribusian pasièn. Kêjadian onoh têrjadi pada Sabtu, 14 Oktobêr 2017 sêkitar jêm 11.30 WIB. Têngari bolong ALT datêng kê rumah sakit. Diah nyari Pipit, karyawan bagian administrasi. ALT bêmaksud nanyain alêsan mangkin bêkurangnyah pasièn BPJS nyang disalurin kêpada dirinyah. Têrnyata, Pipit lagi ora ada di têmpat. Wayah onoh nyang bêgawè di bagian administrasi adalah AS, rêkan gawè Pipit. Têrus, ALT ngomèl-ngomèl kêpada AS. Diah nuduh AS nyang mindahin pasiènnyah kê doktêr laèn. AS nyang ngêrasa ora ngêlakuin tuduhan onoh ngêbèla diri nyang ngêja ALT mangkin sèwot. ALT langsung nyabut pèstol dari pinggangnyah ama nodongin kê kêpala AS sêmbari ngomong, “Tadi pagi guah abis bêlajar nèmbak. Kalu êluh masing bêgonoh, guah tèmbak di luar!" Kêmudian, kêungkap juga bahwa sênjata nyang digunain têrnyata pèstol maènan.

Emotion: fear
UTBK ntu singkatan dari Ujian Tulis Berbasis Komputer. UTBK ntu salah satu tes masuk perguruan tinggi negeri nyang diselenggain ame LTMPT, Kalo ude lulus sekolah menengah pertama Daftar Top 1000 Sekolah Tahun 2021 nyang diliat nilai UTBK ntu date Lembaga Tes Masuk Perguruan Tinggi atawa LTMPT nyang ngurutin SMA, MA,SMK, dan PKBM nyang didasarin ame rata-rata nilai UTBKnye. Ketue LTMPT 2021 Prof. Nasih ngomong kalo, nyang masuk itungan nilai UTBK 2021 ntu Tes Potensi Skolastik (TPS) paling gede 60% ame Tes laennye, sekolah nyang masuk dalem ngukur Top 1000 sekolah 2021 dari hasil itungan LTMPT ntu sekolah ame jumlah peserta nyang diajuin ame sekolah asalnye nyang berarti itungannye UTBK 2021 lebih dari 40 siswa.

Emotion: happy
Kêtêmu ama têmên lama puguh amat nyênêngin. Selaèn onoh, têrnyata kêtêmu têmên lama juga punya bêrbagè manpaat. Bêrikut ênih bêbêrapah di antaranyah. Pêrtama, ngabisin waktu barêng têmên lama bisa ngêbantu êluh ngingêt ama ngêidupin lagi kênangan indah. Kênangannyah ora mêlulu soal hal-hal nyang girang, êluh juga bisa ngingêt pêrjalanan pêrsahabatan ama ikêtan rosa nyang pêrnah têrjadi wayah-wayah sulit. Kedua, ngidupin lagi pêrsahabatan dari waktu nyang bèda dalêm idup bisa ngêja kita kêhubung lagi ama bagian diri dèwèk. Têmên lama bisa ngingêtin têntang diri kita nyang dulu ama ngêbantu bêrhubungan dengan bagian diri dèwèk nyang udah kêlupaan sêlama bêtaun-taun. Kêtiga, bêrhubungan lagi ama têmên lama bisa ngasih sudut pandang baru têntang idup nyang têrjadi wayah ênih.

Emotion: surprise
Kalo bebuat dosa emang bagusnye ude ngerase takut duluan sebelon ngelakuin. Cuman, kalo rase takutnye muncul pas ngelakuin dose, ntu juge kagak ngape-ngape, tapi kalo bise segera berenti dari lakuinnye, sih. Ngerase takut pas ngelakuin dosa, mirip-mirip kek takut ame hal laen. Gejala nyang ditunjukin juge sebelas-due belas. Jantung degupnye lebi cepet, ngaruh juge ke badan, terutame kaki ame tangan, jadi dingin, terus bise aje jadi grogi, pikiran udeh ke mane-mane, ame selalu kepikiran nyang teburuknye. Rase takut enih ujungnye bise becabang jadi due, kite berenti ngelakuin dose, ato tetep bae lanjut gegara bise ngatasin gejala-gejala takutnye. Ye, ntu pilihan idup orang masing-masing, si.

Emotion: fear
Elu pernah marah ke petugas? Biasanye kalo marah ke petugas karena ape? Aye pernah diceritain sama temen aye pas die lagi dateng ke suatu kafe. Entu kafe emang tempatnye lucu bener. Tapi entah kenape kagak beken layaknya kafe-kafe lucu. Temen aye pun tertarik buat datengin entu kafe karena tempatnye lucu. Pas liat-liat menunye, katenye temen aye emang agak mahal. Tapi kagak mahal-mahal bener kayak restoran atau kafe yang lebih fancy. Nah pas udeh tau mau mesen badogan dan minuman ape, temen aye udeh beberape kali manggil petugasnye, tapi kagak dilayanin. Temen aye mikirnye entu yang dilayanin duluan mungkin udeh dateng lebih dulu. Eh makin lama temen aye sadar kalo ade beberape tamu yang udeh dilayanin padahal lebih dulu die. Nah wajar aje deh temen aye marah ke para petugasnye.

Emotion: angry
Serangga nyang tadinye kite liat jijik tapi teryata bisa dijadiin usaha di rumah. Emang nih serangga tuh bisa di piara di rumah, namanye magot. Magot ini nanti buat makanan ternak, trus knapa orang pada miara magot karna die bisa ngabisin sampah organik. Jadi, sisa-sisa makanan nyang organik tuh nyang bakalan di makanin ama si magot ntu. Kalo kite liat si ciri-cirinye persih kaya ulet sawah nyanh biasa Nyak ceritain. Kalo kite niat buat miara, kite kudu siapin media piaranye, taro di tempatnye juga jangan sembarangan nanti die bisa kabur trus masuk ke dalem rumah lagi. Karna kalo udeh waktunye nanti si magot tuh berubah jadi serangga nyang mirip ama lalet cuman bentuknye lebih gede.

Emotion: disgusted
Seseorang dengan tipe cuek, seolah kagak peduli dengan lingkungan sekitarnye. Responnye terhadap sesuatu, cenderung datar. Cowok tipe ntu kagak mudah dipancing dengan pemberian atau hadiah. Jadi, kagak mudah memilih hadiah untuk cowok dengan tipe ntu. Bukan berarti cowok dengan tipe ntu kagak menginginkan hadiah. Namun, jika kalian bisa menemukan hadiah yang tepat untuk cowok dengan tipe ntu, kalian akan mendapat tempat yang istimewa di hatinye. Namun, kalian harus siap mental dengan reaksinye, jika yang kalian berikan, kurang tepat. Jadi, untuk mendekati cowok dengan tipe ini, kalian harus melakukan usaha yang lebih, tentunye dengan penuh kesabaran. Salah satu kado yang bisa jadi pilihan untuk si cuek bisa kamu beri beberapa kado berikut ini ; T-Shirt, Topi, Sneakers atau Dompet sesuai gayanye.

Emotion: surprise
Peran jadi orang tua emang teryata kaga mudah, dulu aye dapetin trauma karna keseringan dimarahin depan umum. Sebenernye jaga emosi depan umum juga susah-susah gampang, pernah sekali hampir marahin anak di depan banyak orang. Pas aye cari tau teryata banyak nih hal kaga baiknye, kalo anak kesering dimarahin depang banyak orang. Teryata emang bener, terlalu sering anak dimarahin anak bisa ilang rasa percaya dirinye, persis ama nyang aye rasain ampe saat ini. Ciri-cirinye anak bisa merasa rendah harga dirinye, ngebuat jadi orang nyang ragu-ragu pas dapet keadaan nyang susah, trus anak jadi kaga bisa nahan diri. Denger dampaknye jadi makin takut kan, nah ati-ati ya jadi orang tua mesti banyak laagi ngelatih sabarnye.

Emotion: sad
Menurut Psikolog Meriyati, pada dasarnye, memiliki sedikit kecemasan akan tentang kematian adalah hal yang normal. Ketika kite mengkhawatirkan suatu hal kematian, tentunye kite bakal mengkhawatirkan tentang kesehatan diri kite, hal ini tentu hal yang wajar dan banyak terjadi. Dengan begitu, kite bakal belajar untuk dapat menjaga diri, baik dengan mengonsumsi ganyeman yang sehat, berolahraga rutin, serta lebih berhati-hati dalam beraktivitas agar kagak cedera. Akan tetapi, bagi orang-orang tertentu, memikirkan tentang kematian atau proses kematian dapat menyebabkannye kecemasan, dan ketakutan yang intens. Bahkan, perilakunye menjadi kagak wajar seperti mengurung diri agar kagak celaka, atau terkena penyakit. Sebagian orang di dunia ini dapat merasakannye ketakutan yang amat sangat terhadap kematian, atau proses kematian ntu sendiri.

Emotion: fear
Trauma masa kecil  bisa disebabkan oleh berbagai faktor seperti hinaan/ejekan, dikucilkan, atau bahkan kekerasan. dll, tidak hanya membuat seseorang menjadi trauma namun juga dapat menghambat seseorang menjadi sukses lantaran takut dalam menghadapi tantangan yang sulit. Bercerita mengenai pengalaman menyakitkan pada orang yang dipercaya
Ketika ingin memulihkan diri dari trauma yang dialami, ketahuilah bahwa bukan hanya anda satu-satunya orang yang mengalami trauma tersebut. Cobalah untuk bercerita pada seseorang yang benar-benar dipercaya, dengan menceritakan kenangan buruk mungkin akan membuar anda merasa rendah diri, minder, tidak sempurna, dll. namun dengan membuka diri akan membuat anda mengetahui bahwa banyak orang yang mengalami hal serupa. Tidak perlu ragu untuk berbagi pengalaman tersebut, dengan berbagi pengalaman akan membantu meringankan beban didalam hati.

Emotion: sad
Sewaktu adek aye lahir ke dunia ini aye girangnye kebangetan dah. Girang aje gituh gegara aye ngerasa dengan adenye adek aye, aye nambah temen, aye jadi girang makin bejibun nantinye temen aye. Kebetulan aye juga jarang boleh maen keluar kan tuh, jadinye aye ngerasa aye cukup aje maennye di rumah bareng sama adek aye dengan mainan aye yang seabrek-abrek. Bener-bener kaga sabaran banget waktu ntu nunggu lahirnye adek aye, aye bener-bener nungguin di rumah sakit pas enyak aye lahiran. Pas udeh lahiran lega dan girang banget rasanye. Aye kan kaga boleh tuh nginep di RS jadinye aye kalo lagi rumah bawaanye kaga sabaran dah tuh pengen buru-buru ke RS buat ketemu enyak aye, dan adeknye aye.

Emotion: happy
Kehilangan orang nyang disayang emang berat rasanye, tapi ga begitu lah kehidupan ada nyang dateng trus ade juga yang pergi. Pas aye kecil tuh aye girang banget karna bakal punya ade bayi, karna kan udah ngarti juga tuh. Teryata tuh pas ngelahirin ada nyang ga beres, bayinya tuh sungsang trus juga susah keluarye. Banyangin kan itu bahaya banget buat ibu ama bayinye. Proses ngelahirin ade aye tuh makan waktu lama, pan tau sungsang tapi tetep dipaksa lahiran normal. Untung aje bisa tuh bayi keluar, cuma pas udeh keluar tuh bayi kaga nangis trus juga kuning, akhirnye diputusin buat di bawa ke rumah sakit nyang lebih gede.

Emotion: sad
Kalo menurut aye nih ya lebih baik nabung dari pada harus beli barang ngutang. Apalagi ampe gadein sertipikat rumah. Ngeri kaga ketebus kalo kite pendapatannye lagi kaga stabil. Namanye rejeki kan naek turun, materi kaga selamanye banyak. Roda kehidupan tuh berputasr, kaga selamanye kite di atas terus. Apalagi kalo kite kaga bisa jalaninnye. Aye sempet malu ama tetangga karna Babeh tuh ampe berani gadein sertipikat rumah. Orang kalo mao pinjem duit kan pasti di survei tuh, orang bank bakalan dateng ke rumah kite. Otomatis orang sekitar kan pasti bakalan tau, nah kalo tau pasti nyang diomongin jelek apalagi ampe ngutang ama bank kan.

Emotion: shame
Kapan ari, pernah ade berita soal toilet di puskesmas sala atu kota di Jawa Tengah, kondisinye jorok bukan maen. Di lantainye beserakan botol mineral kosong, botol pembersih lantae, ame pispot di pojokan. Gayungnye juge ude kusam ame ember aernye kagak terawat bener. Nyang disayangin, enih kejadiannye di puskesmas nyang kudunye jadi tempat nyang kebersiannye mesti kejaga bangat buat ngedukung kesembuan pasiennye. Cuman, toilet jorok enih kudu diadepin ame sala atu pasien nyang kudu diisolasi gegara ngidap pirus menular. Iye, toilet jorok enih adenye di ruang isolasi, nyang justru butuh bangat steril biar pirus kagak ke mane-mane. Gegara enih, pasien nyang ngerasa jijik jadi minta pulang paksa pake alesan anaknye rewel di rume, terus ngepiralin pideo nyang isinye kondisi toilet jorok enih.

Emotion: disgusted
Polrès Bukittinggi nangkêp sêorang lanang bêrinsial RJ nyang kêlibat kasus pênganiayaan bêrujung mêninggalnyah korban. Têrsangka ngabisin nyawa korban nyang bêrinisial AR karna sèwot ngêliat bininyah digêbukin. Duèl maut onoh têrjadi di rumah kontrakan di Kêcamatan Ampek Angkek, Agam, pada Jumat sêkitar pukul 10.00 WIB. Pêlaku ama korban sama-sama mêgang sênjata tajêm dalêm adu jotos onoh. Akibat duèl onoh, korban ngalamin luka tojos di bagian dada. Nyawa korban ora bisa disêlamêtin karna mêninggal dalêm pêrjalanan mênuju rumah sakit. Bêrès kêjadian onoh, polisi têrus nyari kêbêradaan têrsangka nyang akhirnyah ditangkêp di Gulai Bancah, Bukittinggi. Têrsangka karang ditahan Polrès Bukittinggi buat pêmêrèksaan lêbih lanjut.

Emotion: angry
Bagi sêbagian orang, waktu bêkualitas ama diri dèwèk mêrupakan momèn istimèwa nyang ora sêlalu bisa didapêtin dêngan gampang. Tapi, têrnyata ora sêmuah orang ngêrasa kêrasan ngabisin waktu dèwèkan. Bagi mêrèka nyang ngêdêrita autopobia, dèwèkan mêrupakan hal nyang ngêriin ama bisa nongolin rasa cêmas bêlêbihan. Dèwèkan, bahkan di têmpat nyang tumannyah kêrasan sêpêrti di rumah, bisa ngakibatin kêcêmasan nyang parah bagi orang-orang dêngan kondisi onoh. Orang dêngan autopobia ngêrasa mêrèka ngêbutuhin orang laèn di sêkitarnyah supaya ngêrasa kêrasan. Mêrèka mungkin ora bisa bêpungsi sêcara normal ampè mêrèka ora lagi ngêrasa dèwèkan. Wayah mêrèka dèwèkan, mêrèka ngêrasa pêrlu buat ngêakhirin kêhêningan atau rasa dèwèkan mêrèka sêgasik mungkin.

Emotion: fear
Dalam menghadapi suasana kerjaan yang kurang asik, dan bikin gedek. Kite harus bisa atur pola pikir, dan bersikaplah realistis, sehingga kite dapet menurunkan ekspektasi terhadap pekerjaan yang tengah dikerjakan. Dengan begitu, kecemasan dan stres di tempat kerja dapat berkurang. Selain ntu, jangan lupa untuk memberi apresiasi terhadap diri sendiri terhadap prestasi yang pernah dicapai. Coba ceritakan apa yang dirasakan kepada orang-orang terdekat yang dapat dipercaya. Meski kagak selalu mendapatkan solusi, cara ntu dapat membantu melepaskan emosi negatif, dan mengurangi stres pekerjaan. Terapkan gaya hidup sehat dengan cara mengonsumsi ganyeman yang sehat, rutin berolahraga, dan tidur yang cukup. Hal-hal ntu dapat mendukung tubuh yang sehat, dan pikiran yang lebih mudah fokus, sehingga menurunkan risiko terjadinye burnout. Selain ntu, kite juga bisa mencoba mencari hobi baru, atau melakukan hal-hal baru yang belum pernah dilakukan sebelumnye untuk mengatasi burnout. Burnout dalam pekerjaan kagak hanya berpengaruh pada hasil kerja, tapi juga dapat meregangkan hubungan dengan orang-orang di sekitar, dan menurunkan kesehatan.

Emotion: angry
Ngatasin anak yang udah trauma gara-gara diomelin emang rada susah buat pede maen ama lingkungannya. Sebage orangtua, kita bisa bikin bocah nyaman lagi ngomong ama kita, ngomong ama temen-temennya juga. Pas lagi maen ama temen-temennya, kita dampingin jia sembari perhatiin pegimana cara jia maen ama temen-temennya lagi. Kalo di rumah, kita bikin jia nyaman pake cerita-cerita yang bikin jia seneng. Kalo udah gitu, si bocah juga ngerasa aman ama nyaman buat ngobrol lagi bareng kita. Pas si anak udah ngerasa enak lagi ngobrol ama kita, jangan lengah juga gara-gara kita ngerasa bersalah pernah ngomelin bocah, kayak ngebebasin bocah ngelakuin apaan aja seenaknya. Kalo anak ngelakuin kesalahan lagi, tetep kita bilangin jia. Jangan ampe rasa bersalah kita jadi senjata buat bocah. Kita bilangin pake cara yang baek, ajak bocah berunding, bukan langsung nurutin kepengenannya. Jadi, kita sebage orangtua ngubah cara nasehatin jia, tapi juga tetep kasih arahan mana yang bener mana yang salah.

Emotion: fear
Sebelomnya kan nyang kejutan mulu tuh pacara aye, nah aye tuh sekarang gantian mao bikin kejutan buat pacar aye. Aye kan belajar romantis juga dari die ya, agak bingung juga mau bikin kejutan nyang kaya gimane. Abis juga die kaga punya hoby sih. Akhirnye, aye mutusin buat minta tolong temennye buat ngumpul pas hari ulang tahun die, tanpa sepengetahuan die. Alhamdulillah tuh mereka pada mao diajak kerja sama, trus mao lagi ngeluangin waktunye nyang lagi sibuk juga. Akhirnye, aye tiba-tiba minta ketemuan karna bilang bannye kempes, untungnya dia bisa. Akhirnye, aye suruh dia ke kafe tempat acara kejutannye, die bener-bener kaga nyangka kalo aye bakalan ngumpulin temennye.

Emotion: surprise
Banyak hal yang bener-bener traumatis dialamin Jane pas die masih seorang remaja berumur 13 taonan. Mulai dari idup dengan babehnye yang tukang nyiksa, diusir dari rumahnye bareng enyaknye, sampe die dilecehin sama seorang pedofil yang jadi gurunye pas die SMP. Entu semua bikin Jane luka dan sedih bener. Kagak entu aje, Jane berubah jadi sosok yang moody, gampang marah, impulsif, dan pengen nyakitin dirinye sendiri. Jane juga makin lama makin sulit ngontrol emosinye, sering sedih, cemas dan ketakutan. Bahkan Jane ada kalanye ngelukain dirinye pas emosinye lagi meledak-ledak. Entu trauma pas masa kecil lumayan ngaruhin kehidupannye Jane sampe die saat ini kuliah.

Emotion: sad
Belum lama ntu ade viral sebuah video yang memperlihatkannye cara bagaimane si penjual ganyeman atau minuman saat menyiapkannye ntu dagangannye untuk pembeli. Penjual minuman di India ntu sangat kagak higienis alias jorok. Pasalnye, die mencelupkan ganyemannye ke kuah menggunakan tangan langsung. Tangan ntu menyentuh bagian kuah, kemudian dagangannye ntu disajikan langsung ke pembeli. Melihat ntu pastinye semua orang akan merasa jijik. Namun, kagak bagi dua orang pembeli di sana. Mereka justru tampak antusias bahkan menambah beberape kali, mungkin hal ntu udeh biasa buat mereka jadi kaga ada istilah ntu ganyemannye kotor, jorok, dan jijik kite ngegaresnye. Video yang memperlihatkan penjual makanan jorok ntu dibagikan oleh akun Instagram @ndorobeeii. Unggahan itu langsung ramai ditanggapi netizen yang mengaku jijik. Bejibun netizen yang menyarankan untuk menggunakan alat agar lebih higienis. Mengingat kondisi saat ntu terbilang sangat berbahaya ape lagi kagak menjaga kebersihan pada tangan maupun makanan. "Kok orang sana jorok banget ya," tulis komentar salah satu netizen.

Emotion: disgusted
Pas aye kuliah semester 5, aye bener-bener udeh kagak tahan banget make hapenye aye. Soalnye kan pas aye semester 5, kuliahnye aye udeh mulai daring. Walaupun buat kuliah daring dan nugasnye aye emang make laptop, tapi hape lebih sering dipake karena buat komunikasi di luar kelas daring, buat chatting sama temen sekelompok, ke dosen, dan laennye. Intinye, aye bener-bener stres deh karena hape aye udeh lemot bener, jadi nyusahin aye buat berkomunikasi. Tapi sebenernye, emang wajar sih entu hape udeh lemot bener. Soalnye entu hape emang udeh 6 taonan. Akhirnye karena udeh kagak tahan, aye pun mulai nyisain duit jajan aye buat tabungan beli hape. Nah setelah berbulan-bulan aye nabung selama semester 5, akhirnye pas bulan Desember, pas udeh menjelang akhir semester 5, duitnye aye pun kekumpul buat beli hape baru. Akhirnye pas malem setelah aye selsai nugas, aye pun pergi ke mall yang ada di deket rumah aye dan beli hape baru deh. Seneng bener aye bisa beli hape pake duitnye aye sendiri. Yah walaupun duit jajan aye masih dari orang tua sih ye, hehe.

Emotion: happy
Kejadiannya malam jum'at kemarin, temen abis DO orderan food jam 23.45 keperumahan diujung kampung. Selesai DO, dia jalan keluar kampung. Tepat pukul 00.10(dilihat dari riwayat orderan), ada orderan goride masuk. Tanpa curiga, dia jemput tuh CS, karena tujuannya searah tempat selter biasa ngetem. Orderan atas nama W tujuan ke daerah C, titik jemputnya deket jembatan yg samping kanan kirinya bnyk bambu. Begitu sampai titik, dijumpai sosok wanita yg sedang menunggu, Ketika sampai ditikungan, CS nunjuk gerbang perumahan, lalu belok kekanan masuk ke perumahan. Setelah sampai tengah perumahan, CS minta berhenti, sebelum turun CS sempet nyuruh matiin motor, katanya biar ga berisik. Setelah CS turun dan masuk rumah(krn pakai nontunai), temen lalu nyalain motor. Begitu motor nyala, lampu motor langsung menyorot puluhan nisan.

Emotion: surprise
Waktu akhir pekan tuh kaga sengaja ketemu temen lama, biasanye kan aye akhir pekan itu tuh suka dikasih jatah liburan dari tugas rumah tuh ama laki aye. Nah, pas banget ketemu kawan lama ya langsung dah izin ama suami mao perginye rada lamaan. Ceritanye kite mao nostalgia zama dulu kite jalan berdua. Pertama tuh pasti makan di restoran faporit waktu SMA. Abis itu kite maen Timezone, karna kalo pulang cepet tuh selalu pulang trus abis itu maen DDR di Timezone. Kelar maen pan biasanye aus tuh, suka beli jajanan di di D'Crepes trus belinya nyang ada toping ice creamnya. Trus pulangnye naek angkot dah biar makin inget zaman dulu kalo pulang selalu naek angkot.

Emotion: surprise
Imam Al-Ghazali ngasih tips bagi sêsêorang nyang nyadarin pêrbuatan maksiatnyah. Mênurut Imam Al-Ghazali, muhasabah atau introspèksi diri adalah lèngkah awal nyang kudu dilakuin. Muhasabah atau introspèksi diri pêrlu ditingkatin olèh orang nyang ora jêra dari pêrbuatan maksiat, mêski bêrkêpèngènan buat bêrênti. Sêlanjutnyah, Imam Al-Ghazali ngajak orang nyang ora bêrênti dari maksiat buat ngêbayangin pada saban kali ngêja maksiat sêbuah batu dilêmparin kê rumahnyah. Dalêm waktu singkat rumah onoh bakal pênuh olèh batu, tapi banyak orang nyang têrus ngulangin pêrbuatan maksiatnyah, sêdêngkan kêdua malaèkat pêncatêt amal ora pêrnah bakal lalai. Bêrikutnyah, Imam Al-Ghazali nganjurin biar mêrèka ngêhukum dirinyah. Misalnyah, kalu sêmpêt mandang lawan jênis nyang bukan mahram, mangka mêrèka bisa nutup sêmêntara waktu matanyah sêbagè bêntuk sanksi. Dêmikian juga bêlaku pêmbêrian sanksi bagi anggota awak laènnyah.

Emotion: fear
Melihat orang yang mamakai baju kembaran dengan kite jangan merasa malu atau gimane. Tapi cobalah sapalah die, dan berikan pujian terbaik tentang pakaian yang dipakainye ntu. Katakanlah bahwa kalian berdua memiliki fashion yang bagus. Meskipun kembar tentu akan ada hal-hal detail yang akan berbeda, misalnye aje ntu warna, dan bentuk aksesoris yang dipakai seperti gaya rambut, tas, dan juga pilihan sepatu. Dengan begitu, kite bakalannye terhindar dari momen, ataupun suasana yang canggung, dan bisa tetep tersenyum atas kejadian ntu tersebut. Terkadang pakaian yang udeh dipilih ntu hingga menghasilkannye penampilan menjadi all out, tentu akan merasa kecewa apabila nyatanye ada yang kembaran dengan kite. Walaupun kejadian ntu kagak bakal bisa diprediksi, kagak perlu untuk melampiaskan perasaan benci ataupun kecewa dengan seseorang yang memakai baju kembaran dengan dirimu. Sebab rasa benci ataupun kesal yang menyelimuti terkadang membuat diri sendiri terlihat buruk di mata orang lain, lagipula marah-marah pun bakalannye menguras energi diri sendiri.

Emotion: shame
Pêmêrèntah Kabupatèn Klatèn kêmbali nyanangin program pêrgasikan paksinasi Covid-19 bagi masarakat umum. Buat narik pêratian masarakat, udah disiapin hadiah undian bêrupa atu unit motor bagi warga pênêrima paksin Covid-19 nyang bêruntung. Program pêrgasikan paksinasi kali ênih dimaksudin buat pêrlindungan kêsèhatan masarakat sêhingga liwat program paksinasi nyang dimêriahin ama undian bêrhadiah ênih bisa ngarah masarakat lêbih lêga lagi. Sêlaèn hadiah utama, ada juga hadiah laèn nyang siap dibagiin kêpada masarakat. Program undian ênih mêrupakan lèngkah nyang amat baèk buat ningkatin kêsadaran masarakat biar mao dipaksin. Pêmkab Klatèn udah bêrupaya buat mastiin kêtêrsêdiaan dosis paksin nyang dikasih kêpada masarakat, tapi di sisi laèn dibutuhin kêsadaran masarakat buat miluin paksinasi supaya kêcipta kêkêbalan komunal dan Klatèn sigrah kêbèbas dari pandêmi Covid-19.

Emotion: happy
Biar terus dapet penghargaan kaye nyang udah-udah aye tetep semangat ama terus melatih kemampuan. Beberapa penghargaan nyang udeh aye dapetin bukan jadi alesan buat aye kaga kembangin lagi potensi diri. Kalo begitu aye juga bakal jaga kesehatan aye, karna pan percuma kalo kite punya tekad nyang kuat tapi kaga didukung ama fisik nyang kuat, nah aye bocorin nih langkah-langkahnye. Pertama tuh makan-makanan nyang bergizi. Kedua, jangan lupa banyak minum aer putih, karna olahraga berat jadi jangan ampe tuh kena dehidrasi. Ketiga, Minum vitamin, karna aye sering sakit jadi kalo cuaca lagi ga bagus aye mesti jaga tuh daya tahan tubuh. Tiga dasar itu aja tuh nyang harus diikutin, nanti juga efeknya bakal berasa didiri kite.

Emotion: happy
Pada suatu waktu di media sosialnye brand baju muslim yang terkenal ngadain give away. Saat ntu salah satu brand ntu die ngadainnye bagi yang komen terbanyak dan semenarik mungkin bakal di kasih gamis keluaran terbarunye brand mereka. Bejibun dah orang-orang pade ngikutin ntu lomba, karena emang ntu bajunye bagus orang pade demen, dan ntu brand salah satu gacoannye bejibun orang dalam bidang pakaian muslim. Pakaian mereka ntu dijual dengan harga yang kaga terlalu mahal, tetapi kualitasnye bagus serta modelannye ntu baju juga cakep. Semua orang pade ngarep menang kan tuh akhirnye pas diumumin aye menang, wah rasanye senengnye luar biasa banget dah. 

Emotion: surprise
Elu pernah liat sosok nyeremin kayak hantu? Aye pernah, pas TK, tapi cuma dalem mimpi sih hehe. Di mimpi entu, aye lagi jalan di jalan raya bareng enyak, empoknye aye, dan neneknye aye. Nah terus pas di jalan raya, aye ngeliat enyaknye temen aye lagi ngelambai-lambaiin tangannye sambil senyum ke aye dari seberang jalan. Aye pun nyamperin. Tapi pas udeh mau deket sama enyak temennye aye, aye baru sadar kalo daritaadi aye dipanggil sama keluarganye aye. Pas aye nengok ke mereka, ternyata enyak temennye aye ada di samping mereka. Lah terus, siape yang udeh di deket aye? Pas aye nengok, ternyata yang aye samperin entu hantu! Saking kaget dan ketakutan ngeliat entu hantu, aye kagak bisa ngapa-ngapain, cuma bisa berdiri dan ngeliatin aje. Nah ternyate katanye wajar aje pas ngeliat sesuatu yang gaib kite ketakutan abis entu bisa memicu berbagai reaksi, salah satunye terdiam, kayak aye. Nah jadinye wajar aje pas ngeliat hantu, orang bakalan beda-beda reaksinye dan salah satunye entu kayak aye, cuma bisa terdiam.

Emotion: fear
Wayah kêilangan barang, puguh êluh nyari-nyari cara biar bisa nêmuinnyah. Meski harganyah ora sêbêrapah, tapi barang onoh punya banyak kênangan. Mangka dari onoh, êluh kudu bêrusaha nyari barang onoh sêmbari bêdoa supaya barang nyang ilang gasik ditêmuin. Bêrdoa mêrupakan cara manusia ngêminta pêrmohonan kêpada Allah Swt. Wayah kêilangan sêsuatu, ngêmohon kêpada Allah Swt. adalah cara supaya barang nyang ilang sigrah ditêmuin. Driwayatin dari Ibnu Umar r.a., Rasulullah Saw. ngajarin umat Islam buat bêdoa wayah kêilangan suatu barang. Dêngan ngêbaca doa-doa bakal ngêbantu êluh buat bêrtawakal sêtêlah bêrbagè usaha nyang udah dilakuin. Pêrcaya dah bahwa Allah Swt. bakal ngasih jalan biar barang êluh sigrah ditemuin. Ontong lupa bêdoa, yak!

Emotion: happy
Fasha pun membuka pintu, dan terkejut. Di hadapannye, Cika berdiri dengan kokoh, mengacungkan tas kresek berisi tiga bungkus nasi goreng sembari berkata, “Sorry lama, tadi antre panjang, baru dapet, nih.” Kagak mau kaget sendirian, Fasha langsung memanggil Cika. Mereka berdua sekarang berdiri dengan ekspresi kaget yang sama, menatap Tasha di ambang pintu. Kenape, sih?!” tanya Cika, lalu berkata lagi, “Kok seperti habis ketemu hantu saja!” Fasha diam aje sambil pelan-pelan melihat kaki Tasya. Cika melakukan hal yang sama, demi memastikan apakah ntu Tasya yang asli atau hanya hantu kembaran yang datang tanpa permisi. Karena udeh ketakutan ngeliat hantu jadinye die ngibrit lari ngacir biar kaga ketemu.

Emotion: surprise